Diari Oficial de la Generalitat Valenciana


Sumari del DOGV 9953, del 08-10-2024 (2024/10593)

RESOLUCIÓ de 2 d’octubre de 2024, del director general d’Ordenació Educativa i Política Lingüística, per la qual es concedixen les subvencions per al foment del valencià en l’àmbit dels mitjans de comunicació social, en les modalitats de premsa escrita no diària i mitjans de comunicació en línia del programa B.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9953

Data del DOGV
:   08-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10643

CVE
:   HRZQ-Z-1784-72855

Data del document
:   02-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * mitjà de comunicació
    * llengua oficial

Per l’Orde 6/2021, de 22 de febrer, de la Conselleria d’Educació, Investigació, Cultura i Esport, s’aprovaren les bases reguladores del procediment de subvencions per al foment del valencià en l’àmbit dels mitjans de comunicació i publicacions privats i agències de notícies.

Mitjançant la Resolució de 5 de març de 2024, de la Conselleria d’Educació, Universitats i Ocupació, per la qual es convoquen les subvencions per al foment del valencià en l’àmbit dels mitjans de comunicació en les modalitats de premsa escrita no diària i mitjans de comunicació en línia del programa B. (DOGV 9809, 14.03.2024).

Vist l’informe de la comissió tècnica en què es concreta el resultat de l’avaluació de les sol·licituds presentades a les modalitats de premsa escrita no diària i mitjans de comunicació en línia del programa B, constituïda el dia 23 de juliol de 2024, i posteriorment estudiades i avaluades per la comissió tècnica el 6 de setembre de 2024.

Vist l’informe de l’òrgan instructor en què consta que de la informació que es troba en el seu poder es desprén que els beneficiaris de les modalitats i categories abans mencionades complixen tots els requisits necessaris per a accedir a estes.

De conformitat amb els criteris de valoració i la quantia individualitzada que es pot atorgar a cada entitat sol·licitant, segons el que disposa l’article 14 de l’Orde de bases i el resol onze de la Resolució de 5 de març de 2024, de la Conselleria d’Educació, Universitats i Ocupació.

De conformitat amb allò previst en la disposició final primera de l’Orde 6/2021 abans mencionada, en el resolc dihuité de la resolució de convocatòria i l’apartat 4 del resolc quart de la Resolució de 13 d’abril de 2022, del conseller d’Educació, Cultura i Esport, sobre delegació de competències en determinats òrgans,

RESOLC

*Primer*

Concedir les subvencions proposades a les entitats que s’indiquen en l’annex I i assignar a cada una la quantitat que s’especifica, per un import total de 671.486,68 euros, dels quals 243.594,33 euros són per a la modalitat de premsa escrita no diària i 427.892,35 euros per a la modalitat de mitjans de comunicació en línia, amb càrrec a l’aplicació pressupostària G01090202GE00000.422D00.4, línia S0439, «Ajudes a l’emissió en valencià en mitjans de comunicació social», dels pressupostos de la Generalitat de 2024.

*Segon*

No concedir les subvencions a les entitats mencionades en l’annex II pel motiu que s’hi indica.

*Tercer*

Les entitats beneficiàries han de complir el que establixen els articles 16, 19 i 21 de les bases sobre les obligacions de les entitats beneficiàries, la justificació i el reintegrament de la subvenció, respectivament.

De conformitat amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, este acte, que esgota la via administrativa, podrà ser objecte de recurs potestativament en reposició o directament d’un recurs contenciós administratiu, en els terminis i davant dels òrgans que s’indiquen a continuació:

a) El recurs de reposició s’haurà d’interposar davant del conseller d’Educació, Cultura, Universitats i Ocupació, en el termini d’un mes des de l’endemà de la publicació en el *Diari Oficial de la Generalitat Valenciana.*

b) El recurs contenciós administratiu s’haurà d’interposar davant del Tribunal Superior de Justícia de la Comunitat Valenciana en el termini de dos mesos comptadors des de l’endemà de la publicació en el *Diari Oficial de la Generalitat Valenciana.*

  

València, 2 d'octubre de 2024

(p. d. Resolució 13.04.2022; DOGV 9328, 29.04.2022)

Ignacio Martínez Arrúe

Director general d’Ordenació Educativa i Política Lingüística

Esta disposició conté annexos. Consulteu-ne la versió en PDF.